Ponedeljek, 23. marec 2020

1. **in 2. ŠOLSKA URA**

**SLJ**

Potrebuješ: Berilo in zvezek za slovenski jezik.

Berilo odpri na strani 54, kjer je odlomek knjige **Knjižničarka Mrcina**, ki jo je napisal **Eoin Colfer**.

1. Preberi vse o pisatelju (na zeleni podlagi).
2. Preberi **Dejavnost pred branjem** (v modrem okvirčku) - ustno reši naloge in odgovori na vprašanja.
3. Besedilo vsaj dvakrat glasno preberi.
4. V zvezek napiši: naslov, ime in priimek pisatelja in datum

Knjižničarka Mrcina

Eoin Colfer

**Dejavnosti po branju** – v zvezek prepiši vprašanja in v celih povedih odgovori. Piši čitljivo.

1. V nekaj povedih opiši knjižničarko Mrcino, kot si jo predstavljaš.
2. Ilustriraj zgodbo.

**3. ŠOLSKA URA**

**MAT**

* Rešuješ naloge v DZ -3 , kar še nisi rešil/a, do konca str. 71. Rešitve si preglej s pomočjo Rešitev.
* Na spletni strani **lefo.si** vadi v hitrem računanju. To smo že vadili skupaj v razredu, zato verjamem, da ne boš imel /a težav.

**DRU**

1. V učbeniku preberi snov pod naslovom Domači kraj na str. 64, 65, 66.
2. Večkrat z razumevanjem preberi spodnje besedilo.

**Domača pokrajina**

**Domači kraj je kraj, v katerem živiš, tam si doma.**

**Domača pokrajina pa je širše območje v katerega sodi tudi naš domači kraj. Obsega torej domači kraj in druge kraje, ki jih obiščeš ti in tvoja družina zaradi službe, šole, nakupov, zdravnika, opravkov …**

**Naša domača pokrajina leži v Goriški ravnini, ki ima središče v Novi Gorici. Domača pokrajina sodi tudi v Spodnjo Vipavsko dolino. Dolina je dobila ime po reki Vipavi, ki teče po njej (od Vipave do Mirna).**

**Domačo pokrajino sestavlja več občin. Vsaka občina ima občinsko središče, v katerem sta občinski urad in župan. Naša občina je Renče – Vogrsko, župan je Tarik Žigon. Občine so razdeljene na krajevne skupnosti. V naši občini so: KS Renče, KS Bukovica – Volčja Draga in KS Vogrsko.**

1. Na spletni strani učim.se igraj naloge Družba – kraj, pokrajina, naselje.

Pozdravček,

Nives